กลุ่มอนุรักษ์สิ่งแวดล้อมบ้านนามูล-ดูนสาด เดินสาย ทวงมาตรการป้องกันผลกระทบ ขุดเจาะปิโตรเลียม
กลุ่มอนุรักษ์สิ่งแวดล้อมบ้านนามูล-ดูนสาด เข้ากรุงเทพฯ ยื่นหนังสือต่อหน่วยงานที่เกี่ยวข้องกับการขุดเจาะปิโตรเลียม ถามหามาตรการป้องกันผลกระทบสิ่งแวดล้อม และสุขภาพ16 มิ.ย. 2558 ผู้สื่อข่าวรายงานว่า ชาวบ้าน ได้เดินทางจาก ต.ดูนสาด อ.กระนวน จ.ขอนแก่น เข้ากรุงเทพฯ เพื่อเข้ายื่นหนังสือต่อ สำนักงานนโยบายและแผนทรัพยากรธรรมชาติและสิ่งแวดล้อม และกรมเชื้อเพลิงธรรมชาติ เพื่อของให้มีการชี้แจงมาตรการป้องกันผลกระทบด้านสิ่งแวดล้อม และสุขภาพในระยะเผาทดสอบก๊าซ ในโครงการขุดเจาะสำรวจปิโตรเลียม หลุมเจาะ ดงมูล-5 แปลงสำรวจบนบก L 27/43 ของ บริษัท อพิโก้ (โคราช) จำกัด พร้อมทั้งเรียกให้มีการเปิดเวทีแลกเปลี่ยนมาตรการป้องกันผลกระทบด้านสิ่งแวดล้อมและสุขภาพในระยะเผาทดสอบก๊าซ แบบสาธารณะ เพื่อให้ประชาชนในพื้นที่ มีความเข้าใจอย่างแท้จริง และขอให้มีการตั้งคณะกรรมการที่ได้รับการยอมรับจากทุกฝ่าย รวบรวมข้อมูลประชาชนในพื้นที่ ทั้งข้อมูลด้านสุขภาพ ผลผลิตทางเกษตร และ ดิน น้ำ อากาศ อย่างเป็นระบบตามหลักวิชาการ เพื่อเป็นหลักประกันให้ประชาชนเวลาประมาณ เวลา 10.30 น. ชาวบ้านกลุ่มอนุรักษ์สิ่งแวดล้อมบ้านนามูล-ดูนสาด เดินทางเข้ายื่นหนังสือขอให้ชี้แจงมาตรการป้องกันผลกระทบสิ่งแวดล้อมระยะเผา ทดสอบก๊าซ และแนวทางการปฏิบัติงานของกรมเชื้อเพลิงธรรมชาติ ต่ออธิบดีกรมเชื้อเพลิงธรรมชาติรายละเอียดของหนังสือมี ดังนี้ที่ 019/2558กลุ่มอนุรักษ์สิ่งแวดล้อมบ้านนามูล-ดูนสาด221 หมู่ 7 ตำบลดูนสาด อำเภอกระนวนจังหวัดขอนแก่น 40170 วันที่ 16 มิถุนายน 2558เรื่อง ขอให้ชี้แจงมาตรการป้องกันผลกระทบด้านสิ่งแวดล้อมและสุขภาพในระยะเผาทดสอบก๊าซ ของหลุมเจาะ ดงมูล 5 และแนวทางการปฏิบัติงานของกรมเชื้อเพลิงธรรมชาติ เพื่อควบคุม และตรวจสอบการดำเนินงานของบริษัท อพิโก้ (โคราช) จำกัดเรียน อธิบดีกรมเชื้อเพลิงธรรมชาติสิ่งที่ส่งมาด้วย สำเนาหนังสือกลุ่มอนุรักษ์สิ่งแวดล้อมบ้านนามูล-ดูนสาด ที่ 016/2558 ลงวันที่ 27พฤษภาคม 2558 เนื่องจาก เรากลุ่มอนุรักษ์สิ่งแวดล้อมบ้านนามูล-ดูนสาด ซึ่งเป็นประชาชนในพื้นที่ ตำบลดูนสาด อำเภอกระนวน จังหวัดขอนแก่น มีวัตถุประสงค์เพื่ออนุรักษ์ทรัพยากรธรรมชาติและเฝ้าระวังผลกระทบทางสิ่งแวดล้อม ตามที่ทางกลุ่มฯได้คัดค้านกระบวนการจัดทำรายงานการวิเคราะห์ผลกระทบสิ่งแวดล้อม (EIA) ของบริษัท อพิโก้ (โคราช) จำกัด เรื่อยมา เพราะขาดกระบวนการมีส่วนร่วมอย่างแท้จริง ประชาชนจึงได้ยื่นหนังสือร้องเรียนกับหน่วยงานต่างๆ ขอให้ตรวจสอบโครงการขุดเจาะสำรวจปิโตรเลียม หลุมเจาะ ดงมูล-5 แปลงสำรวจบนบก L 27/43 ของ บริษัท อพิโก้ (โคราช) จำกัด แต่กระนั้น บริษัทยังคงเดินหน้าดำเนินโครงการต่อไป โดยอ้างว่ามีมาตรการป้องกันผลกระทบที่ดี และกระทำถูกต้องตามกฎหมาย เมื่อบริษัท อพิโก้ (โคราช) จำกัด แจ้งว่าจะทำการเผาทดสอบปริมาณก๊าซ ก็ทำให้กลุ่มอนุรักษ์ฯ เกิดความกังวล เพราะหน่วยงานที่เกี่ยวข้องไม่เก็บข้อมูลทั้งด้านสุขภาพ และผลผลิตการเกษตร ของประชาชน อย่างเป็นระบบ และเป็นไปตามมาตรฐานวิชาการ เพื่อเป็นหลักประกันความปลอดภัยในชีวิตและทรัพย์สินของประชาชน ก่อนจะเริ่มระยะเผาทดสอบก๊าซ ซึ่งเป็นระยะที่มีผลกระทบทั้งต่อสุขภาพ และสิ่งแวดล้อม ดังนั้น วันที่ 28 พฤษภาคม 2558 กลุ่มอนุรักษ์สิ่งแวดล้อมบ้านนามูล-ดูนสาด จึงเดินทางไปยื่นหนังสือต่อผู้ว่าราชการจังหวัดขอนแก่น เพื่อขอให้ชี้แจงมาตรการป้องกันผลกระทบด้านสิ่งแวดล้อมและสุขภาพในระยะเผาทดสอบก๊าซ ของหลุมเจาะ ดงมูล 5 โดยมีข้อเสนอความต้องการของประชาชนในพื้นที่ตำบลดูนสาด ดังนี้ แต่ข้อเสนอทั้งหมดก็ไม่ได้รับการตอบสนองจากหน่วยงานที่เกี่ยวข้อง บริษัทเผาทดสอบก๊าซ ทันทีในวันที่ 30 พฤษภาคม 2558 โดยไม่มีการชี้แจงมาตรการป้องกันผลกระทบ กระทั่ง ประชาชนในพื้นที่โดยรอบแท่นเผาทดสอบก๊าซได้รับผลกระทบ ทั้ง ผื่นคัน ตาแดง วิงเวียนเพราะกลิ่นเหม็นจากแท่นเจาะจนไม่สามารถไปประกอบอาชีพได้ตามปกติ กลุ่มฯจึงขอเรียนอธิบดีกรมเชื้อเพลิงธรรมชาติ ในฐานะที่หน่วยงานของท่านมีหน้าที่กำกับดูแล และควบคุมตรวจสอบการดำเนินโครงการ ให้ชี้แจงมาตรการป้องกันผลกระทบด้านสิ่งแวดล้อมและสุขภาพก่อนการเผาทดสอบก๊าซ ของหลุมเจาะดงมูล 5 และแนวทางการปฏิบัติงานของกรมเชื้อเพลิงธรรมชาติ เพื่อควบคุม และตรวจสอบการดำเนินงานของบริษัทให้เป็นไปตามมาตรการ โดยขอให้ชี้แจงมาเป็นลายลักษณ์อักษร แก่กลุ่มฯเพื่อเป็นหลักฐาน ภายใน ๗ วัน นับตั้งแต่วันที่ท่านได้รับหนังสือฉบับนี้ เพื่อคุณภาพชีวิตและสิ่งแวดล้อมของชุมชน ด้วยความเคารพอย่างสูง ลงชื่อ(นาย ปกรณ์ สระแก้งตูม) ตัวแทนกลุ่มอนุรักษ์สิ่งแวดล้อมบ้านนามูล-ดูนสาดต่อมา เวลา 12.40 น. เดินทางเข้ายื่นหนังสือถึงเลขาธิการสำนักงานนโยบายและแผนทรัพยากรธรรมชาติ และสิ่งแวดล้อม ที่สำนักงานนโยบายและแผนทรัพยากรธรรมชาติและสิ่งแวดล้อมรายละเอียดของหนังสือมี ดังนี้ที่ 020/2558กลุ่มอนุรักษ์สิ่งแวดล้อมบ้านนามูล-ดูนสาด221 หมู่ 7 ตำบลดูนสาด อำเภอกระนวนจังหวัดขอนแก่น 40170 วันที่ 16 มิถุนายน 2558เรื่อง ขอรายงานการประชุมของคณะกรรมการผู้ชำนาญการฯ(คชก) พิจารณารายงานการวิเคราะห์ผลกระทบสิ่งแวดล้อม (EIA) โครงการเจาะหลุมสำรวจ/ประเมินปิโตรเลียมฐานดงมูล บี (DM-B) แปลงสำรวจบนบกหมายเลข L27/43 จังหวัดกาฬสินธุ์เรียน เลขาธิการสำนักงานนโยบายและแผนทรัพยากรธรรมชาติและสิ่งแวดล้อม เนื่องจาก เรากลุ่มอนุรักษ์สิ่งแวดล้อมบ้านนามูล-ดูนสาด ซึ่งเป็นประชาชนในพื้นที่ ตำบลดูนสาด อำเภอกระนวน จังหวัดขอนแก่น มีวัตถุประสงค์เพื่ออนุรักษ์ทรัพยากรธรรมชาติและเฝ้าระวังผลกระทบทางสิ่งแวดล้อม ตามที่ทางกลุ่มฯได้คัดค้านกระบวนการจัดทำรายงานการวิเคราะห์ผลกระทบสิ่งแวดล้อม (EIA) ของบริษัท อพิโก้ (โคราช) จำกัด เรื่อยมา เพราะขาดกระบวนการมีส่วนร่วมอย่างแท้จริง ประชาชนจึงได้ยื่นหนังสือร้องเรียนกับหน่วยงานต่างๆ ขอให้ตรวจสอบโครงการเจาะหลุมสำรวจ/ประเมินปิโตรเลียมฐานดงมูล บี (DM-B) แปลงสำรวจบนบกหมายเลข L27/43 จังหวัดกาฬสินธุ์ ของ บริษัท อพิโก้ (โคราช) จำกัด แต่กระนั้น บริษัทยังคงเดินหน้าดำเนินโครงการต่อไป โดยอ้างว่ามีมาตรการป้องกันผลกระทบที่ดี และกระทำถูกต้องตามกฎหมาย แต่หลังจากที่บริษัทได้เดินหน้าดำเนินโครงการ ประชาชนในพื้นที่พบว่า มาตรการป้องกันผลกระทบสิ่งแวดล้อมของโครงการดังกล่าว ไม่สามารถป้องกันความเสียหายต่อสุขภาพและสิ่งแวดล้อมได้อย่างมีประสิทธิภาพ ทั้งในระยะขุดเจาะสำรวจ และระยะเผาทดสอบก๊าซ กลุ่มฯจึงขอเรียนเลขาธิการสำนักงานนโยบายและแผนทรัพยากรธรรมชาติและสิ่งแวดล้อม ให้ดำเนินการชี้แจงมาตรการป้องกันผลกระทบด้านสิ่งแวดล้อมและสุขภาพก่อนการเผาทดสอบก๊าซ และขอรายงานการประชุมของคณะกรรมการผู้ชำนาญการฯ(คชก) พิจารณารายงานการวิเคราะห์ผลกระทบสิ่งแวดล้อม (EIA) โครงการเจาะหลุมสำรวจ/ประเมินปิโตรเลียมฐานดงมูล บี (DM-B) แปลงสำรวจบนบกหมายเลข L27/43 จังหวัดกาฬสินธุ์ โดยขอให้ชี้แจงมาเป็นลายลักษณ์อักษรแก่กลุ่มฯเพื่อเป็นหลักฐาน ภายใน ๗ วัน นับตั้งแต่วันที่ท่านได้รับหนังสือฉบับนี้ เพื่อคุณภาพชีวิตและสิ่งแวดล้อมของชุมชน ด้วยความเคารพอย่างสูง ลงชื่อ( ) ตัวแทนกลุ่มอนุรักษ์สิ่งแวดล้อมบ้านนามูล-ดูนสาดจากนั้น ในช่วงเวลาประมาณ 14.30 น. จึงได้เข้าให้ข้อมูลปัญหาความเดือดร้อนต่อสำนักงานข้าหลวงใหญ่เพื่อสิทธิมนุษยชนภูมิภาคเอเชียตะวันออกเฉียงใต้ (UNOHCHR)
กลุ่มอนุรักษ์สิ่งแวดล้อมบ้านนามูล-ดูนสาด เข้ากรุงเทพฯ ยื่นหนังสือต่อหน่วยงานที่เกี่ยวข้องกับการขุดเจาะปิโตรเลียม ถามหามาตรการป้องกันผลกระทบสิ่งแวดล้อม และสุขภาพ 16 มิ.ย.
กรมเชื้อเพลิงธรรมชาติ,กลุ่มอนุรักษ์สิ่งแวดล้อมบ้านนามูล-ดูลสาด,ชาวบ้านนามูล,ปัญหาการขุดเจาะปิโตรเลียม,สำนักงานนโยบายและแผนทรัพยากรธรรมชาติและสิ่งแวดล้อม